## Kuupäev & kellaaeg

Selle mooduli abil võid mugavat graafilist liidest kasutades muuta süsteemi kellaaega ja kuupäeva.

Selleks pead olema süsteemi administraator (`root`). Kui see ei ole võimalik, saad siin ainult vaadata parajasti kehtivat seadistust.

Esimese käivituskorra ajal avaneb ainult vaadatav paneel. Seadistuste muutmiseks vajuta nuppu Administraatori režiim. Kui oled sisse logitud kui administraator (`root`), võid kohe asuda muudatusi ellu viima. Kui mitte, küsib &kde; sinu käest administraatori parooli.

### Seadistuste muutmine

Kuupäeva saad määrata mooduli vasakut poolt kasutades. Vali seal lihtsalt kuu (ülal asuvast hüpikkastist), aasta (ülal asuvast kerimiskastist) ja kuupäev (klõpsuga kalendris toodud päeval).

Kellaaja saab määrata kerimiskastide abil kella all. Vajaliku kellaaja võib ka otse sisestada.

Kellaaeg on esitatud 24-tunnises vormingus. Kui tahad, et süsteem näitaks aega 8.00 õhtul, tuleb kellaajaks määrata tunnikastis 20 (8 + 12). Kui soovid, et kell näitaks 8.00 hommikul, tuleb tunnikastis määrata ajaks 8.

All asuvast hüpikkastist saab valida uue ajavööndi.

Kui oled määranud korrektse kuupäeva ja kellaaja, saad muudatused jõustada klõpsuga nupul Rakenda.